Bento Gonçalves el ze un comune de'l Braziłe inte'l Stado de'l Rio Grande do Sul, parte de la mesorezion de'l Nordeste Rio-Grandense e de la microrezion de Caxias do Sul. Prima de'l 1870 l'area conosùa cofà Cruzinha ła zera abitada da indios. Inte'l 1875 l'area ła ze stà cołonizada da un gropo de suparzó 730 imigranti tirołezi-trentini, provenjenti da l'Inpero austro-ungàrego, e renomenada cołonia de Donna Isabel, in omajpo a ła prensipesa braziłiana Isabel de Bragança. Inte'l 1890 ła ze stà renomenada Bento Gonçalves in omajo a l'eroe de ła revołusion farroupilha, Bento Gonçalves da Silva. I cołoni trentini i gavea catà un clima favorevołe, soratuto a ła coltivasion de ła vida, atività che ła ga otenjesto un ultarior zviłupo cuando ła rezion ła ze stà cołegà a ła rede nasionałe feroviaria a l'inisio de'l XX sècoło. Inte'l 1967 l'area ła ga avesto un ultarior inpulso co ła nasita de'l , che ła ga dazesto a Bento Gonçalves notorietà a łiveło nasionałe e intarnasionałe e ła ga trasformà inte ła "cavedałe braziłiana de'l vin". Inte'l 2018, ła popołasion totałe de'l comune ła jera de 119.049 abitanti, con na densità demogràfega de 434,49 hab / km ². El primo sindico de ła sità el ze entrà in carga el 24 novenbre 1892. El poder łezislativo de'l comun el ze ezersità da'l Consejo comunałe de Bento Gonçalves, conponesto da dizisete consejeri comunałi.